Arts & Business Norway

Arts & Business Norway var en medlemsorganisasjon som i perioden 2001–2014 arbeidet for å styrke samarbeidet mellom kultur og næringsliv. Foreningen ble opprettet i 2001 under navnet Forum for Kultur og Næringsliv. Foreningen var selveiende, og bedrifter, organisasjoner og enkeltpersoner kunne være medlemmer. I tillegg til medlemskontingent mottok organisasjonen statlig støtte. Fram til 2010 fikk organisasjonen midler fra Nærings- og Handelsdepartementet, Kulturdepartementet og Kommunal- og Regionaldepartementet. Etter 2010 kom støtten fra Nærings- og Handelsdepartementet. 

Arts and business ble besluttet oppløst i 2014.
Historikk

 Ledelse 
Det var Elizabeth C. Bjørn-Hansen (1962–2010) som tok initiativet til etableringen av Forum for Kultur og Næringsliv i 2001, og hun var foreningens direktør fram til sin bortgang i 2010. Etter henne overtok Øyvind Stålsett som direktør.

 Hovedvirksomhet 
Organisasjonens virksomhet bestod i det vesentlige i å arrangere seminarer, foredrag, workshops, konferanser og studieturer. I tillegg ble organisasjonen brukt som informasjonskilde for myndigheter og media og var i noen grad også rådgiver for medlemsbedriftene. Arts & Business Norway publiserte også jevnlige nyhetsbrev og tilgjengeliggjorde fagmateriell for sine medlemmer. Foreningen arrangerte blant annet konferanseserien Kultur og Kapital (samarbeid med Handelshøyskolen BI og KHIO) i årene 2006–2010.

 Kultur og Næringsprisen 
I 2009 og 2011 delte foreningen ut Kultur og Næringsprisen.Kultur og Næringsprisen 

 Navneskifte 
I oktober 2011 endret foreningen navn til Arts & Business Norway for å markere en tydeligere internasjonal orientering, et tydeligere næringsfokus og et engasjement i den delen av kulturlivet som har sitt opphav i kunsten. Organisasjonen hadde likevel kulturnæringene som helhet innenfor sitt interessefelt.

 Medlemsmassen 
Foreningen tellet per 2014 rundt 200 betalende medlemmerMedlemsoversikt; medlemsmassen bestod for det meste av bedrifter innen ulike bransjer i næringslivet, kulturorganisasjoner og -institusjoner, kunstnere og andre personer med interesse for temafeltet kultur og næring.

 Publikasjoner 
Fra 2010 ga Arts & Business ut en årlig fagrapport fra temafeltet kultur og næring, rapportene Status 2010, Status 2011, Status 2012 og Status 2013.Status 2010, 2011, 2012 og 2013. 

 Målinger 
I samarbeid med professor Anne-Britt Gran ved Handelshøyskolen BI gjorde Arts & Business årlige målinger av omfanget av samarbeid mellom bedrifter i Norge og kulturlivet, gjennom Norges Næringslivsundersøkelser (NNU). Målingene ble utført på oppdrag fra Forum for Kultur og Næringsliv/Arts & Business, og resultatene ble publisert i boken KultursponsingKultursponsing  (Gran og Hofplass 2007) og i organisasjonens årlige statusrapporter.

 Kompetanseprogram for kulturelt entreprenørskap 
I 2012 og 2013 utviklet Arts & Business et kompetanseprogram for kulturelt entreprenørskap som fikk navnet «Kreatør»Kreatør ; programmet ble ledet av Rebekka de Leon og finansiert av Nærings- og Handelsdepartementet.
Referanser

Eksterne lenker


Kategori:Norske interesseorganisasjoner